Source: http://www.topfogaszat.hu/pert-nyert-straumann-olcso-utanzatokat-gyarto-ceg-ellen/
Timestamp: 2020-02-23 23:21:28+00:00

Document:
Topfogászat.huBlogBlogPert nyert a Straumann olcsó utánzatokat gyártó cég ellen
A német bíróság megakadályozta az utánzatgyártót abban, hogy termékeit más rendszerekkel kombinálva népszerôsítse és garanciát vállaljon rájuk.
A bírósági határozat kiemelte, hogy egyedi megfelelôségi tanúsítvány hiányában a fogorvosok nem keverhetik/egyesíthetik különbözô implantátum-rendszerek alkatrészeit
A svájci bíróság megtiltotta a „generikus” kifejezés félrevezetô használatát
Bázel, 2012. december 20. – A Straumann cég két fontos jogi csatát is megnyert egy olcsóutánzat-gyártóval szemben, amely félrevezetően azt állította, hogy az implantátum komponensei kompatibilisek és egyenértékűek a Straumann eredetikkel. A német és a svájci bíróság úgy találta, hogy sem megfelelőségi, sem tudományos vizsgálatokat nem végeztek, amelyek alátámasztanák az Oktagon® implantátum-rendszerről a Dental Ratio System International GmbH és annak korábbi svájci viszonteladója által közölt állításokat.
Megtiltották a kombinált használatra utaló marketinget; a garancia érvénytelen
A Frankfurt am Main-i Kerületi Bíróság ezenfelül úgy találta, hogy a „kombinált használatot” (másik gyártó elemeivel összeépített alkatrészek felhasználása) nem jelölték meg a CE (Conformité Européenne) tanúsítványban. Ennek eredményeként a bíróság úgy határozott, hogy a Dental Ratio System nem népszerűsítheti, és nem is értékesítheti az Oktagon implantátum-rendszert más gyártók rendszerelemeivel történő egyesítésre, és a fogorvosok sem használhatják azt ilyen kombinációban.
Miután nem jelölték meg a kompatibilitást a CE tanúsítványban, egy második határozatban a bíróság a jövőre nézve eltiltotta a Dental Ratio System céget attól az állítástól, hogy garantálható az Oktagon más rendszerekkel történő összekapcsolása. Ha egy fogorvos vagy fogtechnikai labor az Oktagon-t vagy más gyártók bármely alkatrészeit a Straumann komponenseivel építi össze, a Straumann garanciája érvényét veszti.
A Bíróság ugyancsak megtiltotta a Dental Ratio System-nek, hogy az Oktagon-t a Straumann Standard Plus implantátumának „csúcsminőségű másolataként” hirdesse, megjegyezve, hogy ez a téves állítás tisztességtelenül használta fel a Straumann jó hírnevét és elismert védjegyét.
Félrevezető és jogsértő fogászati implantátumokat „generikusnak” nevezni
A ProImplant GmbH, a Dental Ratio System svájci viszonteladója elleni külön perben a Bázeli Fellebbviteli Bíróság elutasította a ProImplant azon félrevezető állítását, hogy az Oktagon implantátum „biológiailag egyenértékűen generikus termék”. A Bíróság úgy találta, hogy a gyógyszereknél használt „generikus” és „biológiailag egyenértékű” kifejezéseket tévesen és félrevezetően alkalmazták a fogászati implantátumokra.
A Bíróság az alábbiak szerint rendelkezett:
Az orvostechnikai eszközök engedélyezése egy olyan irányelv szerint történik, amely
eltér a gyógyszeripari termékek engedélyezési eljárásától. Gyógyszerek esetében a
biológiai egyenértékűséget vizsgáló eljárásban kell bemutatni azt, hogy a generikus és a
referenciatermék alapvetően azonos. Az orvostechnikai eszközök engedélyezése viszont
a gyártó saját megfelelőségi nyilatkozatán alapul, amelyben kijelenti, hogy eleget tettek az
„alapvető követelményeknek”.
A Straumann határozott álláspontja
„Félrevezették, és tévedésbe ejtették a fogorvosokat és a pácienseket, miszerint az olcsó
utánzatok ugyanolyanok, mint a Straumann eredetik” – mondta Beat Spalinger, a Straumann
elnök-vezérigazgatója. „Megtévesztették őket a garanciavállalással is. A fogászati
implantátumok nem >generikusak< vagy >biológiailag egyenértékűek< és jogsértő ilyennek
nevezni azokat. Az utánzatok és a másolatok nem a mi szabványaink szerint készülnek,
és nem mennek keresztül azon a kiterjedt klinikai vizsgálaton sem, amin a Straumann
implantátumok és felépítmények. A legfontosabb, hogy igazolt megfelelőség nélkül nem
szabad ezeket más rendszerekkel kombinálva felhasználni. A bíróság határozata ezt
világossá teszi, és fontos üzenetet küld azoknak az utánzóknak és fogorvosoknak, akik
megvásárolják a termékeiket. Eltökéltük, hogy a páciensek érdekében szilárd, megalapozott
álláspontot fogunk képviselni a szélhámos utánzókkal szemben.”
A Straumann-ról
A Svájcban található, bázeli székhelyű Straumann-csoport globális vezető szerepet játszik az implantológia, a
helyreállító fogászat és az orális szövetregeneráció terén. A Straumann vezető klinikákkal, kutatóintézetekkel és
egyetemekkel együttműködve fogászati implantátumokat, műszereket, protetikai eszközöket és szövetregenerációs
termékeket kutat, fejleszt és állít elő fogpótlások és restaurációs megoldások, illetve fogvesztés-prevenció céljára. A
Straumann jelenleg 2575 embert foglalkoztat világszerte, termékei és szolgáltatásai pedig több mint 70 országban
állnak rendelkezésre széles körű viszonteladói és partneri hálózatán keresztül.
Straumann Holding AG, Peter Merian-Weg 12, 4002 Basel, Svájc
E-mail: investor.relations@straumann.com vagy corporate.communication@straumann.com
Honlap: www.straumann.com
Az Oktagon® a Dental Ratio System International GmbH, Németország által használt védjegye.

References: bíróság 
 bíróság 
 bíróság 
 Bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság